text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000001", "text": "O\u0301a\u0301hugaverd gongd \u2013 a\u0301\u00f0renn og aftana\u0301"}, {"text_idx": "#000002", "text": "gerst v\u00f8kur vi\u00f0 orku og ma\u0301ling"}, {"text_idx": "#000003", "text": "Ta\u00f0 eru ikki \u00f8ll, sum hugsa um ta\u00f0. Men gongin er ta\u00f0 fyrsta inntrykki\u00f0, ein f\u00e6r, ta\u0301 ein kemur inn i\u0301 eini hu\u0301s. I\u0301 n\u00e6sta ma\u0301na\u00f0, hava vit veri\u00f0 hu\u0301saeigarir i\u0301 7 a\u0301r. Hesi 7 a\u0301rini, havi eg als ikki hugsa um, hvussu umra\u0301\u00f0andi ta\u00f0 er, at gongin er ruddilig, pen og ordlig. Ikki fyrrenn Korona herja\u00f0i og eg var noydd at vera vi\u00f0 hu\u0301s n\u00e6stan 24 ti\u0301mar um d\u00f8gni\u00f0, leg\u00f0i eg merki til, hvussu o\u0301intursont gongin hja\u0301 okkum var."}, {"text_idx": "#000004", "text": "Hvi\u0301tir veggir, o\u0301ma\u0301la\u00f0 trappa, rey\u00f0 gardropa, og innr\u00e6ttingin var mest sum best bar til. Sum so mong onnur, so fekk eg blo\u0301\u00f0 uppa\u0301 tonnina, at gera okkara heim til okkara dreymaheim. Ta\u0301 ba\u00f0iru\u0301mi\u00f0 var li\u00f0ugt, fo\u0301r eg i\u0301 gongd vi\u00f0 gongina ( vi\u00f0 go\u0301\u00f0ari hja\u0301lp fra\u0301 manni og soni )"}, {"text_idx": "#000005", "text": "Gongin er ikki so sto\u0301r, men sto\u0301r nokk til at ta\u00f0 rigga\u00f0i at ein veggur hev\u00f0i lit. So ta\u00f0 allarfyrsta var, at finna u\u0301tav, hv\u00f8r litur passa\u00f0i best til gongina. M\u00e6r da\u0301mar sera v\u00e6l sterkar litir, men eisini myrkar. K\u00f8kurin og Ba\u00f0iru\u0301mi, sum b\u00e6\u00f0i eru inn fra\u0301 gongini eru ma\u0301la\u00f0i myrk, ti\u0301 valdi eg at bru\u0301ka lilla\u00f0 og svart i\u0301 gongini."}, {"text_idx": "#000006", "text": "Allir veggirnir blivu ma\u0301la\u00f0ir hvi\u0301tir fyrst. Ta\u0301 gongin var li\u00f0ugt ma\u0301la\u00f0, fo\u0301r eg i\u0301 gongd vi\u00f0 tann lilla\u00f0a veggin. Eg pr\u00f8va\u00f0i fleiri fer\u00f0ir, men var als ikki n\u00f8gd og bleiv so irritera, at ma\u00f0urin to\u0301k yvir. Tru\u0301gv ti\u0301 ella ei, hann ma\u0301la\u00f0i einafer\u00f0, og so var veggurin perfektur. Sja\u0301lvandi var eg gla\u00f0, men eisini eitt sindur sovurit \u00f8\u00f8vvv, ti\u0301 eg hev\u00f0i ma\u0301la\u00f0 veggin minst 4 fer\u00f0ir a\u0301\u00f0renn."}, {"text_idx": "#000007", "text": "Ta\u0301 allir veggirnir vo\u0301ru ma\u0301la\u00f0ir, fo\u0301r eg i\u0301 gongd vi\u00f0 gardropuna. Ma\u00f0urin hev\u00f0i ma\u0301la\u00f0 m\u00e6r trappuna svarta a\u0301\u00f0renn. B\u00e6\u00f0i gardropan og sko\u0301gvahillin blivu ma\u0301la\u00f0ar svartar."}, {"text_idx": "#000008", "text": "Einki av tingunum er keypt ny\u0301tt"}, {"text_idx": "#000009", "text": "Einki av innbu\u0301gvinum i\u0301 gongini er keypt ny\u0301tt til endama\u0301li\u00f0. Sko\u0301gvahillin sto\u0301\u00f0 i\u0301 dur\u00f0inum a\u0301\u00f0renn, men bleiv so flutt inn i\u0301 gongina, undir gadropuna. Knagahillin, sum er beint vi\u00f0 hur\u00f0ina u\u0301t til dur\u00f0in er ein gomul knagahill, sum eg keypti i\u0301 Danmark, ta\u0301 eg bu\u0301\u00f0i har. Ljo\u0301sastakarnir eru keyptir a\u0301 einum loppumarkna\u00f0a, stearinljo\u0301si\u00f0 \u201dTil en speciel person\u201d og fuglarnir eru ga\u0301vur. Ku\u0301lurnar sum hanga a\u0301 knaganum eru fra\u0301 Rosendahl. Ba\u0301\u00f0ar myndirnar av b\u00f8rnunum eru keyptar a\u0301 loppumarkna\u00f0a."}, {"text_idx": "#000010", "text": "Vit eiga tveir hundar, so ta\u00f0 skal eisini vera pla\u0301ss fyri teimum. Teir hava fingi\u00f0 sovipla\u0301ss undir trappuni. Hunda citat skiltini eru b\u00e6\u00f0i keypt ny\u0301ggj, men eru eftir hondini n\u00f8kur a\u0301ra gomul. Matstativi\u00f0, har hundaska\u0301lirnar eru, hevur ma\u00f0urin sja\u0301lvur gj\u00f8rt til endama\u0301li\u00f0. Ta\u0301 eg einafer\u00f0 fa\u0301i ti\u0301\u00f0, so fari eg at ma\u0301la\u00f0 stativi\u00f0 svart."}, {"text_idx": "#000011", "text": "Innr\u00e6tting vi\u00f0 tann lita\u00f0a veggin"}, {"text_idx": "#000012", "text": "Tann gamli sto\u0301lurin sum stendur vi\u00f0 tann lilla\u00f0a veggin, er ein gamal skrivarabor\u00f0sto\u0301lur, sum mamma mi\u0301n hevur a\u0301tt. Skuffusystemi\u00f0 er i\u0301 si\u0301nari ti\u0301\u00f0 keypt uppi i\u0301 Skemmuni ( Eg haldi at ta\u00f0 bert fast i\u0301 hvi\u0301tum nu\u0301, men eri ikki heilt vi\u0301s i\u0301 ti\u0301 ). Nipsi\u00f0 a\u0301 skuffusysteminum kemur ymiskasta\u00f0ni fra\u0301. Vasarnir eru keyptir uppi i\u0301 skemmuni, alt hitt er keypt uppi i\u0301 Dugna. Urtapotturin er ein ga\u0301va fra\u0301 manninum og soninum. Rammurnar blivu i\u0301 si\u0301nari ti\u0301\u00f0 keyptar i\u0301 Tiger. Skiltini eru fra\u0301 Ro\u0301lant a\u0301 Sandi. Lampan i\u0301 gongini fylgdi vi\u00f0 hu\u0301sinum, so hon er sikkurt eini 50 a\u0301ra gomul."}, {"text_idx": "#000013", "text": "Ger eitt \u201dny\u0301tt\u201d spegl sja\u0301lv/ur"}, {"text_idx": "#000014", "text": "Spegli\u00f0 var upprunaliga \u201dskiti\u201d ra\u0301hvi\u0301tt. Eg spraya\u00f0i ta\u00f0 svart. Ta\u0301 tu\u0301 spraya\u00f0ar eitt spegl er umra\u0301\u00f0andi at minnast til, at dekka\u00f0 alt spegli\u00f0, annar koma prikkar a\u0301 ta\u00f0. Eg dekka\u00f0i alt spegli\u00f0 vi\u00f0 3 l\u00f8gum av avi\u0301spapi\u0301ri\u00f0. So klistra\u00f0i eg ta\u00f0 fast vi\u00f0 endunum. Ta\u00f0 rigga\u00f0i v\u00e6l. Um o\u0301heldi er u\u0301ti, at ma\u0301ling/spray\u00f0i er komi a\u0301 spegli, so ber til at fa\u0301a ta\u00f0 av aftur vi\u00f0 silikon fjernara."}, {"text_idx": "#000015", "text": "Sum tit si\u0301ggja her, so ber v\u00e6l til at innr\u00e6tta\u00f0 vi\u00f0 tingum, sum ein eigur framanundan. Sja\u0301lvandi er ta\u00f0 no\u0301gv lekkrari vi\u00f0 ny\u0301ggjum tingum. Men eg havi sett m\u00e6r fyri, at mi\u0301ni blogginnlegg skulu vera fyri \u00f8ll. Ta\u00f0 eru so no\u0301gv, sum ikki hava so no\u0301gvar pengar um hendi. Ma\u0301lingin i\u0301 s\u00e6r sja\u0301lvum kostar r\u00e6ttliga no\u0301gv, og at spraya tingini kostar eisini eitt sindur."}, {"text_idx": "#000016", "text": "Men i\u0301 longdini so loysir ta\u00f0 seg no\u0301gv betri, at gera ta\u00f0 ein kann sja\u0301lvur."}, {"text_idx": "#000017", "text": "Eg eri sera v\u00e6l n\u00f8gd vi\u00f0 gongina. Ta\u00f0 einasta, sum kosta\u00f0i m\u00e6r eitt sindur var ma\u0301lingin. Hetta kemur av, at eg bru\u0301kti 3 litir, og tann svarta ba\u0301lingin hevur lakk i\u0301 fyri at halda. Hur\u00f0arnir eru forrestin eisini ma\u0301la\u00f0ar svartar vi\u00f0 lakkma\u0301lingini. Men ta\u00f0 er ikki gj\u00f8rt nu\u0301."}, {"text_idx": "#000018", "text": "Ma\u0301lingin, sum er bru\u0301kt er:"}, {"text_idx": "#000020", "text": "Um tu\u0301 vil hava svartar hur\u00f0ar. Ma\u0301la\u00f0 t\u00e6r so sja\u0301lv/ur vi\u00f0 lakkma\u0301ling. Ein sv\u00f8rt hur\u00f0 kostar eini 500 \u2013 800 kr eyka, enn tann vanliga hvi\u0301ta hur\u00f0in."}]